Azerbaidžano vyrų krepšinio rinktinė
Azerbaidžano vyrų krepšinio rinktinė (azer. Azərbaycan milli basketbol komandası) – Azerbaidžano Respubliką atstovaujanti vyrų krepšinio komanda. Kontroliuojama Azerbaidžano krepšinio federacijos. Rinktinė nėra dalyvavusi jokiame aukščiausio lygio krepšinio turnyre. Rinktinė suburta po 1991 m., subyrėjus Tarybų Sąjungai ir įsikūrus nepriklausomam Azerbaidžanui, o 1992 metais buvo suburta Azerbaidžano krepšinio federacija. Nuo 1994 m. – FIBA narė.